سیاسەت تێگەیشتنە لەواقیع.. واتە ھاوکێشەیەکە ، دەبێت پێش ئەوەی ھەر ھەنگاوێک یا بڕیارێکی سیاسی بدەی ، دەبێت واقیعی مەسەلەکە یا بابەتەکە بەرھەردوو دیووی ( ذاتی و مەوزوعی)، لەگەل سەرجەم رەھەندە مێژووی و جوگرافی و کۆمەلایەتی و ئابووری وسۆسیۆلۆجیەکانی ئەو کۆمەڵگایەت ، لە کەلتوور و پەیوەندییە ئاساییەکان و حەز و ڕق و خۆشەویستی و جۆری ژیانی ئەو پانتاییە جوگرافیەت خۆندبێتەوەو دیراسە و ڕاڤەت کردبێ.
ھەروەھا کات و شوێن و ڕەوایەتی ئامانجەکشت لەبەرچاوگرتبێ.
جگەلەمە بەلایەنکی کەم دەبێت خاوەن مەعریفەکی سیاسی یا روئیاکی سیاسی یا ئەزموونێکی سیاسیش بیت.
لەھەمووشی گرنگتر ھۆکارەکانی دابەشبوونی ھەرێمەکەت بۆسەر دوو زۆن لەبەرچاو بێ.
بۆئەوەی بتوانی لەکات و زەمانی و شوێنی گونجاودا بڕیار بدەی .
کاتێ ئەم ڕەھەندانەت شەن و کەو کرد، ئەوکات دەتوانی بەبێ ئەوەی ھێز بجوولێنی، یا ترس و توقاندن بڵاوبکەیتەوە، بڕیارەکەت جێگیر بکەی و بیسەپێنی.
بەڵام کاتێ ئەو خوێندنەوەت نەبوو، ھەروەھا ئەزموون و مەعیرەفەی سیاسیت نەبوو، وە ئامانجی ڕەوا و بەجێ و مەشروعت نەبێ.
چەند ھێزت لەبەردەست بێ، چەندین ھێز پشتگیریت بکات، ھەرچەند خاوەنی توانایەکی بەھێزی دارایش بیت ، ناتوانی سەرکەوتوونی تەواو و بەردەوام بەدەسبھێنیت .
لێرە سەرکەوتن دەبێتە وەھم وسەراب، ھەنگاو لە دوای ھەنگاوت ، بۆ گۆرینی ئەو وەھم سەرابە بۆ حەقیقەت و بەرجەستەکردنی سەرکەوتن ، تووشی شکست و لەدەستدانی کەرەستەکانی (یارکەکەت )دەکات، بەمەش بواری مناوەرەت کەمتر دەکاتەوە و خۆدەربازکردنتیش لەو گێژاوە بەرتەسک تر دەبێتەوە.
ئەوکاتە یا دەگەرێیتەوە خاڵی سفر، یانیش لەیاریەکە (ئاوت )دەکرێی یانیش دەبێت تەسلیم بیت.!!
سەرەڕای ئەوەی باڤل و قوباد تاڵەبانی، خاوەنی ھێز بوون ، خاوەنی سەرمایەکی مادی زۆر بوون، ھەروەھا خاوەنی پشتگیریەکی بەھێزی پارتی و تورکیابوون ، جگەلەمە خاوەنی بێ دەنگیەکی زۆری ئێران و عێراق و ئەمریکان بوون.
بەڵام ئەوە بۆ نزیکەی مانگێک دەچێت، نەیانتوانیەوە لاھوری شێخ جەنگی لەجێگای خۆی بجوڵێنن.
بەڵکو تا ئێستا نەیانتوانیوە قەناعەتی تەواو بە قیادەو قاعدەی حزبەکەشیان بھێنن.
ھەروەھا نەیانتوانیوە ، پشتگیری حزبەکانی دەرەوەی (بازنەی پارتی) و عەشیرەت و کەسایتیەکان و نوخبەی زۆنی سەوزیش بەدەستبھێن.
جگەلەمە لەبەر ناڕەوایەتی ئامانجەکەشیان و لێکەوتە خراپەکانی ئەم پرۆسەیە، ترسان ھێز بەکاربھێن، وە ھێزەکانیش لەبەر ھەمان فاکتەر دوودڵ بوون و ترسان ھاریکار بن.
تا ئێستا ئەوەی لەمەشھدە سیاسیەکە بەرجەستەی دەکەین.
لاھور بەھێزتر دەردەکەوێ، ھەروەھا دەرکەوت لاھور سیاسیانە کاردەکات، بەتەواوەتی سەری خۆی لەبەرامبەر ئەو ڕەشەبایە نەویکردووە و پراگماتیکانە مامەڵە دەکات، دروشم و دروشم بازی ناکات، خۆی تەسلیمی واقیعە کردووە، نەبوونی کاردانەوەی تووندی ، ھەموو کەرەستەکانی ھێزی لەلای دیووی ڕکابەر ئفلیج کردووە.
بەڵام بەشێوازێک خۆی نمایش دەکات و دەردەخا، کە ئەو قوربانی گەلەکۆمەیەکی زاڵمانەیە.
قوربانیش لای عەوامی خەلک ھاوسۆزی بەرھەم دێنێ ، ئەو ھاوسۆزیەش دەبێتە مایەی ئەوەی کەئەم کارەکتەرە لەسەر (حەق) دەرکەوێ، بۆیە ئەم گەلەکۆمەیەی لێ دەکرێ. !!
لێرە حەقەکەی لاھور لەو زوڵمەی لەلایەن زاڵمان لەدژی دەکرێ و مەزڵومیەتەکەی دەبێتە حەقیقەت.
بەلام ئەو حەقەی باڤل و قوبادیش لەو خۆ گیفکردنەوەو ھەرەشە و دروشم بازیانەی بەپشتیوانی زاڵمان لەلاھوری دەیکەن ، دەبێتە وەھم و سەراب و کودەتا و درۆ و ناڕاستی.
جا لێرەوە باڤل و قوباد بۆ مانەوەیان لەسەر شانۆکە، یادەبێت پاشەکشە بکەن، دوخەکە بگەڕێننەوە پێش ٨ ی تەموز.
یانیش بەردەوام بن، تا ئەوکاتەی ئەو ھێزانەی کەلێیان بێ دەنگ بوون دێنە سەرخەت و ناچاریان دەکەن دۆخەکە ئاسایی بکەنەوە، یان (ئاوتیان) دەکەن، یانییش ناچاریان دەکەن
تەسلیمی لاھور بن.
چونکە لەو چوارچیوە ، نیاز وایە لەھەفتەی داھاتوو ئێرانیەکان بۆ بەلاداخستنی ئەو کێشەیە بەجدی بێتە سەرخەت، ئەگەر تا ڕۆژی یەکشەمە باڤل و قوباد لەگەل لاھور نەگەنە دەرئەنجامێک. ئەوا ئەگەری خاوبوونەوەی کێشەکە یا ئاساییکردنەوەی دۆخەکە دێتە پێش.
لەولاشەوە ئەو ھێزانەی پشتگریان لەباڤل و قوباد دەکرد، دەگەنە ئەو قەناعەتەی، کەئەمان ھەڵەبوون لە ئومێدپێکردن و پشت بەستن بە ئەسپێکی دۆڕاو.
لەکۆتایدا بەخوێندنەوەی من ، ئەگەر کێشەکە بەتەواوەتی بنبڕ نەکرێ، ئەوا بەردەوام ئەگەری سەرھەڵدانەو و دووبارە بوونەی بەکراوەیی دەمێنێتەوە.
بەڵام ئەگەر توانیان جارێکی تر پێکەوە کاربکەن، ئەمە فلیمێکی ترە، من سیناریۆی ئەو فیلمەم لای بەشێک لەھاوڕێکمان باسکردووە.!!